hotchpotch/miracl-hf-unified huggingface dataset:
Robert Jeangerard
Robert Eugene ”Bob” Jeangerard (20. kesäkuuta 1932 Evanston, Illinois – 5. heinäkuuta 2014 Belmont, Kalifornia) oli yhdysvaltalainen koripalloilija, olympiavoittaja ja Pan-Amerikan kisojen kultamitalisti.
Laiturina pelannut Jeangerard pelasi Melbournessa 1956 olympiakultaa voittaneessa Yhdysvaltain joukkueessa sekä maan vuoden 1959 Pan-Amerikan kisojen kultamitalijoukkueessa. Vuoden 1959 MM-kilpailuissa Jeangerardin edustama Yhdysvallat saavutti hopeaa Brasilian jälkeen.
Jeangerard kuoli Alzheimerin taudin aiheuttamiin komplikaatioihin 82 vuoden ikäisenä 5. heinäkuuta 2014.
Berdsk
Berdsk () on kaupunki Novosibirskin alueella Venäjällä, noin 35 kilometriä miljoonakaupunki Novosibirskin keskustasta eteläkaakkoon, Novosibirskin tekojärven kaakkoisrannalla.
Berskin perustamisajankohtana pidetään vuotta 1716, paikkakunnalle rakennettiin vankilalinnoitus. Myöhemmin syntyi kyläasutus. Berdsk on saanut nimensä kaupungin pohjoispuolitse virranneen Obin sivujoki Berdin mukaan. Kaupungin aseman paikkakunta sai vuonna 1944. Novosibirskin tekojärven rakentamisen myötä aiempi asutus siirrettiin 1950-luvulla nykypaikalleen. Nykyisin Berd-joen aiempi alajuoksu muodostaa kaupunkia pohjoisesta rajaavan Novosibirskin tekojärven Berdskinlahden ja joen laskukohta tekojärveen on siirtynyt kaakkoon Iskitimin kaupungin luo.
Berdskin kautta kulkee Novosibirskistä etelään kohti Barnaulia johtava M52-valtatie ja Venäjän rautateiden päärataverkostoon kuuluva rautatie. Kaupungissa on myös jokisatama.
Vuonna 2010 suoritetun väestönlaskennan mukaan tässä oman kaupunkipiirinsä muodostavassa kaupungissa asui 97 296 henkeä.
Kaipauksen kirja
Kaipauksen kirja () on Leonard Cohenin vuonna 2006 ilmestynyt runokokoelma. Teoksen on suomentanut Ville-Juhani Sutinen ja julkaissut suomeksi Sammakko vuonna 2008.
Iskitim
Iskitim () on kaupunki Novosibirskin alueella Venäjällä, noin 50 kilometriä miljoonakaupunki Novosibirskin keskustasta eteläkaakkoon, Obiin padottuun Novosibirskin tekojärveen laskevan Berd-joen suulla.
Kaupunki on perustettu vuonna 1938. Iskitimin kautta kulkee Novosibirskistä etelään kohti Barnaulia johtava M52-valtatie ja Venäjän rautateiden päärataverkostoon kuuluva rautatie.
Vuonna 2010 suoritetun väestönlaskennan mukaan tässä oman kaupunkipiirinsä muodostavassa kaupungissa asui 60 078 henkeä.
Sosiaalisen median lyhyt historia
Sosiaalisen median lyhyt historia on Gaudeamuksen vuonna 2013 julkaisema kirja sosiaalisesta mediasta. Teoksen ovat kirjoittaneet Jaakko Suominen, Sari Östman, Petri Saarikoski ja Riikka Turtiainen.
Andrew Gooden
Andrew Gooden (s. 6. lokakuuta 1951) on yhdysvaltalainen aktiiviuransa lopettanut koripalloilija.
15-vuotiaana Gooden asettui vanhempineen San Franciscoon, jossa hän eli ”katuelämää”. Gooden pelasi Suomen pääsarjaa Äänekosken Huimassa kaudella 1977–1978 sentterinä 26 ottelua 26,0 pisteen keskiarvolla. Hän tapasi Suomessa Ullan, jonka kanssa hän sai vuonna 1981 pojan: Drew Gooden on pitkäaikainen NBA-pelaaja. Gooden ja Ulla erosivat poikansa ollessa esikouluiässä.
Vilka (yritys)
Vilka Oy oli Nastolan Villähteellä toiminut huonekalutehdas. Se perustettiin vuonna 1945 nimellä Villähteen Kalusto Oy, muutti 1961 nimekseen Vilka Oy ja myytiin Askolle 1973 ja edelleen Armas Puolimatkan Rakennusvalmisteelle 1981 osaksi uutta keittiökalusteyritys Novartia. Viime vuosinaan yhtiön nimi oli Vilka-kaluste Oy.
Villähteen Kalusto Oy:n perustajakolmikosta Kaarlo Julius Laine ryhtyi toimitusjohtajaksi, Kaarlo Armas Laine tekniseksi johtajaksi ja Kaarlo Nieminen työnjohtajaksi. Perustajista enää Nieminen oli mukana yrityksen toiminnassa 1960-luvulla.
Sodanjälkeisen materiaalipulan takia yritys valmisti alkuvuosina sekalaisia huonekaluja, mutta alkoi menestyä ja koki pian monia laajennuksia: vuonna 1949 kuivaamorakennus, vuonna 1954 lisätilaa koneistusta ja pintakäsittelyä varten, vuonna 1954 oma saha, vuonna 1956 verhoomo. 1950-luvun puolivälissä yrityksen päätuotteiksi muodostuivat keittiökalusteet ja verhoillut huonekalut, etenkin sohvat ja sohvakalustot.
Vilkan tunnetuimpia sohvakalustoja olivat Pentti I. Wainion suunnittelema safarihenkinen "Kenia" ja konservatiivinen "Patruuna".
Vilkan keittiökalustevalmistuksen perinnettä Nastolassa jatkaa nyt Novart, joka on keskittänyt kaiken tuotantonsa sinne.
Venäjän federaation tutkintakomitea
Venäjän federaation tutkintakomitea on Venäjän itsenäinen rikostutkintaviranomainen, joka aloitti toimintansa 15. tammikuuta 2011.
Erillinen tutkintakomitea perustettiin alun perin vuonna 2007 pääsyyttäjänviraston alaisuuteen erottamaan esitutkintatoiminta syyttäjäntehtävistä. Tammikuussa 2011 tutkintakomitea irrotettiin pääsyyttäjänvirastosta, eikä se kuulu minkään ministeriön alaisuuteen, vaan vastaa suoraan presidentille.
Komiteaa on johtanut sen perustamisesta lähtien Aleksandr Bastrykin.
Tyry (Janakkala)
Tyry on kylä Janakkalassa Kanta-Hämeessä. Se sijaitsee kunnan hallinnollisesta keskuksesta Turengista itään. Huomattavimpia lähikyliä ovat Heinäjoki lännessä ja Mallinkainen etelässä.
Tyry on rekisterikylä, jonka rekisterinumero on 433. Tyry rajoittui pohjoisessa ja lännessä Vanajan kuntaan ennen sen lakkauttamista. Tyryyn rajoittuvia rekisterikyliä ovat pohjoisessa Koljala, lännessä Yläne ja Syrjäntaka, etelässä Turenki ja idässä Lempelto. Vanhemmassa vuoden 1925 pitäjänkartassa myös Vanajan puolelle silloista kuntarajaa on merkitty Tyry-niminen kylä. Vuoden 1964 peruskartoissa tämä alue kuuluu Yläneen kylään.
Kylästä koilliseen sijaitsee Isojärvi, jonka rannalla on vapaa-ajan asuntoja. Kylän alue on pääosin metsää ja suota, mutta kylän lounaisosassa on peltoja, joiden poikki virtaa Tyrynoja koillisesta lounaaseen. Peltoalueella kylän halki kulkee tie etelästä luoteeseen, ja siitä erkanee pienempi tie koilliseen Isojärvelle. Lisäksi Tyryssä on metsäteitä. Vakituisia asukkaita kylällä asuu vain sen viljellyssä lounaisosassa.
The Walking Dead: Torn Apart
The Walking Dead: Torn Apart on televisiosarja "The Walking Deadiin" perustuva nettisarja, joka kattaa kuusi jaksoa. Sarja julkaistiin 3. lokakuuta 2011 AMC:n nettisivuilla. Sarja kertoo "The Walking Deadin" ensimmäisen tuotantokauden pilottijaksossa esiintyneen ”Bicycle Girl” -nimellä kutsutun zombin eli kulkijan tarinan ennen muuttumistaan kulkijaksi.
Hannah, kahden lapsen äiti, herää auto-onnettomuudesta ja huomaa kahden lapsensa kadonneen. Hän juoksee ex-miehensä Andrew’n taloon ja löytää heidät sieltä. Lapset ovat vähällä joutua Hannahin ex-miehen kulkijaksi muuttuneen vaimon tappamaksi, mutta Hannah tappaa sen. Takaumassa näytetään, kuinka Andrew menee naapuritaloon etsimään tarvikkeita ja joku pyytää häntä ampumaan kulkijoiksi muuttuneet lapsensa, sekä erään naapurinsa, jota on purtu, koska ei itse pysty siihen. Taivaalla lentää helikopteri, joka kuuluttaa eloonjääneitä menemään erääseen puistoon. Hannah ja lapset alkavat juosta sitä kohti, mutta Hannah on saanut pureman, joten hän antaa aseensa lapsille ja käskee heidän juosta. Hän uhraa itsensä kulkijoille pelastaakseen heidät. Myöhemmin hän herää kulkijana.
Vladimir Ryžkov
Vladimir Aleksandrovitš Ryžkov (, s. 3. syyskuuta 1966) on venäläinen poliitikko. Hän oli duuman jäsen 1993–2007 ja nykyisin HSE-yliopiston professori ja RPR-PARNAS-puolueen kanssapuhemies.
Ryžkov aloitti poliittisen toiminnan vuonna 1987 glasnostin aikaan ja oli järjestämässä protesteja NKP:ta vastaan ja oli "Demokraattinen Venäjä" -liikkeen johdossa 1990-luvun alussa.
Hän oli Altain aluepiirin varahallintojohtaja 1991–1993 ja hänet valittiin duumaan Barnaulista vuonna 1993. Hän edusti Boris Jeltsiniä tukevaa Venäjän valinta -puoluetta ja sen seuraajaa Kotimme on Venäjä ja kuului sen johtajistoon ja oli parlamenttiryhmän johdossa. Hänet valittiin vielä kahdesti yhden edustajan piiristä puolueiden ulkopuolelta ja vuoden 1999 vaalien jälkeen hän liittyi Yhtenäisyys-puolueen ryhmään.
Ryžkov on kuulunut mm. Komitea 2008 -ryhmään, oli yksi Erimielisten marssi -mielenosoitusten ja vuoden 2011 mielenosoitusten järjestäjistä. Hän perusti vuonna 2010 Venäjän ilman korruptiota -puolueen (Parnas), joka yhdistyi tasavaltalaispuolueen kanssa ja rekisteröitiin 2012.
Hän on kirjoittanut mm. Novaja gazeta ja The Moscow Times -lehtiin ja juontanut talk show’ta Eho Moskvy -kanavalla.
Stallhagen
Stallhagen on Ahvenanmaalla Finströmin kunnassa toimiva pienpanimo. Sen tuotantotilat sijaitsevat Godbyssä noin 18 kilometrin päässä Maarianhaminasta. Niiden yhteydessä toimii myös ravintola ja pubi. Vuonna 2004 perustettu Stallhagen oli Ahvenanmaan ainoa panimo ennen Open Water Brewery -panimon perustamista 2016.
Stallhagenin valikoimaan kuuluu kymmenen eri merkkistä olutta. Heinäkuussa 2014 panimo toi markkinoille Stallhagen Historic Beer 1842 -nimisen oluen. Sen koostumus pohjautuu belgialaiseen vuodelta 1842 peräisin olevaan olueen, jota löydettiin vuonna 2010 niin sanotusta Föglön hylystä.
Jalkapallon seurajoukkueiden maailmanmestaruuskilpailut 2014
Vuoden 2014 seurajoukkueiden maailmanmestaruuskilpailut pelattiin Marokossa 10. – 20. joulukuuta 2014 välisenä aikana ja ne olivat järjestykseltään 11. Kilpailuihin osallistui jokaisen kuuden maanosaliiton mestarijoukkue sekä isäntämaan kansallisen sarjan voittaja eli yhteensä seitsemän joukkuetta.
Vuosien 2013 ja 2014 kilpailujen isännyyttä hakivat Marokon lisäksi myös Etelä-Afrikka, Iran ja Yhdistyneet arabiemiirikunnat. Lokakuussa 2011 FIFA ilmoitti muiden kolmen hakijan vetäytyneen kilvasta ja näin Marokon jääneen ainoaksi hakijaksi. Virallinen vahvistus vuosien 2013 ja 2014 kilpailujen järjestämisestä Marokossa saatiin 17. joulukuuta 2011.
21. elokuuta 2014 FIFA julkaisi lausunnon, jossa se piti kiinni päätöksestään ja uudelleenvahvisti Marokon kilpailuisännyyden, huolimatta huhuista koskien isäntämaan vaihtoa Länsi-Afrikassa helmikuussa 2014 alkaneen ebolaepidemian takia. Myöhemmin vuoden 2014 aikana Marokko perui järjestämästä vuoden 2015 Afrikan-mestaruuskilpailuja epidemian leviämisuhan takia, mutta ilmoitti kuitenkin järjestävänsä seurajoukkueiden maailmanmestaruuskilpailut ja estävänsä pääsyn tulijoilta maista, joissa epidemiatapauksien määrä on suurimmillaan.
Kilpailussa käytetyt kaksi stadionia sijaisevat Rabatissa ja Marrakechissa.
Lopullinen kuuden tuomarin sekä heidän avustavien tuomariensa lista julkaistiin 10. marraskuuta 2014. Tuomareita oli mukana kaikista kuudesta maanosaliitosta.
Jos ottelu päättyy tasatulokseen normaalin peliajan jälkeen:
Otteluparien arvonta suoritettiin 11. lokakuuta 2014 Marrakechissä.
Ensimmäinen välieräottelu oli tarkoitus pelata Rabatissa sijaitsevalla Prince Moulay Abdellah Stadionilla, mutta huonojen kenttäolosuhteiden takia ottelu siirrettiin pelattavaksi Marrakechiin.
Maalintekijät vuoden 2014 seurajoukkueiden maailmanmestaruuskilpailuissa:
Mansaaren punta
Mansaaren punta on Mansaarella käytössä oleva rahayksikkö, joka on sidottu englannin puntaan. Se jakaantuu 100 penceen.
Lescure
Lescure on kunta Lounais-Ranskassa Ariègen departementissa Midi-Pyrénées'n alueella.
Rimont
Rimont on kunta Lounais-Ranskassa Ariègen departementissa Midi-Pyrénées'n alueella. Kunnan nähtävyys on Combelonguen luostari ("Abbaye de Combelongue"). Se on perustettu vuonna 1138, ja sen keskiaikainen puutarha on ranskalaistyylinen.
Robertia
Robertia on sukupuuttoon kuollut osalahkoon Dicynodontia-kuuluva terapsidisuku, joka eli Permikauden keskivaiheilla (Guadalupe-epookki) Etelä-Afrikassa. Suvun lajeilla oli myöhäisempien sukulaistensa tapaan kaksi ulkonevaa kulmahammasta. Ne olivat pieniä kasvissyöjiä. Paleontologi Lieuwe Dirk Boonstra nimesi "Robertian" terapsiditutkimuksen uranuurtajan, paleontologi Robert Broomin mukaan. Sunun tyyppilaji onkin nimeltään " Robertia broomiana". "Robertia" kuuluu Pylaecephalidaeen ja on läheistä sukua "Diictodonille".
Sidor (2003), lisätty "Kwazulusaurus" Maisch, (2002):
Abhasian apsar
Abhasian apsar on Abhasian käyttämä rahayksikkö, joka julkaistiin vuonna 2008. Rahayksikköön kuuluvat 10, 25 ja 50 apsarin kulta- ja hopeakolikot. Myös juhlarahoja on julkaistu.
Rumaa peliä
Rumaa peliä: Mikä urheilussa mättää? () on Joe Humphreysin vuonna 2008 julkaisema kirja urheilusta. Teoksen on suomentanut Petri Stenman ja julkaissut suomeksi Like vuonna 2009.
M/S Suvi-Ellen
M/S Suvi-Ellen on tilausristeilyjä järjestävä matkustaja-alus jonka kotisatama on Valkeakoski. Alus on rakennettu vuonna 1984-1986, Makkosen telakalla, Savonlinnassa. Alus liikennöi aluksi Punkaharjulla ja Leppävirralla nimellä Princess of Saimaa. Alus aloitti liikennöinnin Lappeenrannassa uudelleen sisustettuna ja teknisesti nykyaikaistettuna Aluksen omistaa Valk Line oy Valkeakoskelta kipparina aluksella on Mauri Leppälä Alukseen mahtuu enintään 64 ihmistä.Suositus noin 50 henk. sisätilat pöytäpaikkoja 35 henk.Järjestää ryhmille tilaus -ym merkkipäivä risteilyjä .Reittiliikennettä mm.Rönvikin viinitilalle.
Kertaluku (algebra)
Algebrassa kertaluku tarkoittaa alkion kertalukua, joka kertoo, monesko monikerta antaa neutraalialkion. Algebrallisen rakenteen kertaluku tarkoittaa rakenteen alkioiden lukumäärää. Polynomin kertaluvulla voidaan tarkoittaa sen astetta tai kertalukua potenssisarjana.
Koljala
Koljala on kylä Janakkalassa Kanta-Hämeen maakunnassa. Se sijaitsee kunnan pohjoisosassa seututie 290:n itäpuolella Turengista pohjoiseen ja Harvialasta itään. Aiemmin Koljala kuului Vanajan kuntaan, mutta kunnan lakkauttamisen myötä se liitettiin osaksi Janakkalaa.
Olympus OM-2
Olympus OM-2 on vuonna 1975 myyntiin tullut japanilaisen Olympuksen kinofilmikoon järjestelmäkamera. Olympus OM -järjestelmään kuuluvan kameran erikoisuutena on suora valonmittaus objektiivin läpi ja salama-automatiikan ohjaaminen samalla periaatteella. Kamera pystyy ohjaamaan salamavalon välähdyksen pituutta 1/20 000 sekunnin aikana.
OM-2:n sisarmalli Olympus OM-1 julkaistiin jo aikaisemmin, vuonna 1973. Kameran suunnittelussa pyrittiin keveyempään ja pienikokoisempaan kameraan kuin kilpailevat kamerat olivat. Rungon koko on 136*83*50 millimetriä. Pyrittiin myös vaimeampaan laukaisinääneen. OM-2 on ulkonäöltään ja mitoiltaan lähes samanlainen kuin OM-1, mutta siinä on käsisäätöjen rinnalla valotusautomatiikka. Automaattia käytettäessä valon mittaus tapahtuu objektiivin läpi peilikammion alaosassa olevilla kahdella piikennolla (TTL-automatiikka, Through-the-lens). Salamavalolaitteen ohjaamiseen oli kameran salamakengässä ylimääräinen nasta ja sen vastakappale salamassa. Nämä ominaisuudet olivat ainutlaatuisia kameran julkistusaikana. Tavallisempaa 1970-luvun automaattikameroissa oli toteuttaa valon mittaus niin, että laukaisinta painettaessa mitattiin valoarvo, joka siirtyi muistiyksikköön, josta tieto siirrettiin ohjaamaan valotusta. OM-2 ei tarvitse tällaista muistiyksikköä. Valotusautomatiikka toimii himmenninaukon esivalinnalla siten, että käyttäjä asettaa aukon ja näkee etsimessä olevasta mittarista, mitä valotusaikaa kamera aikoo käyttää.
Vuonna 1981 tuli myyntiin kameran kehittyneempi versio Olympus OM-2N. Siinä pisin mahdollinen valotusaika oli venytetty 120 sekuntiin. Elektroninen toteutus oli tehty jonkin verran kehittyneemmin, mutta digitaalitekniikkaan ei vielä päästy. Myöhemmin tuli myyntiin vielä malli OM-2SP (Spot/Program, nimellä OM-2S Yhdysvalloissa). SP-malli toimii suljinajan esivalinnalla, aukon esivalinnalla ja niiden yhdistelmällä.
Nadja
Nadja on naisen etunimi. Nimi on venäläistä alkuperää () ja kirjoitetaan muun muassa englannin kielessä "Nadya". Alku­perältään se on lyhentymä venäläisestä nimestä Nadežda (Надежда), joka merkitsee "toivoa".
Suomessa nimi Nadja on annettu elokuuhun 2017 mennessä 1186 ja Nadya noin 40 henkilölle. Yli puolet Suomen Nadjoista on 1980- ja 1990-luvuilla syntyneitä. Vuodesta 2015 lähtien Nadjan nimipäivä on sekä suomen- että ruotsin­kielisen kalenterin mukaan 9. elokuuta.
If the Rain Comes
If the Rain Comes on Jim Pembroken musiikkialbumi vuodelta 2014. Se on kahden Pembroken edellisen sooloalbumin tavoin Otto Donnerin tuottama. Se jäi myös viimeiseksi Donnerin tuottamaksi levyksi hänen kuollessa albumin nauhoitusten jälkeen ennen sen miksausta. Albumin kansilehtisessä Pembroke ja muu yhtye omistavat levyn Donnerin muistolle.
Albumin kansitiedoissa on Pembroken antama kuunteluohje ”Use headphones” (käytä kuulokkeita).
Albumi nousi Suomen virallisen listan sijalle 21.
Kaneyoshi Mutō
Kaneyoshi Mutō (, s. kesäkuussa 1916 – 24. heinäkuuta 1945) oli japanilainen hävittäjälentäjä ja hävittäjä-ässä toisessa maailmansodassa. Saburō Sakai piti Mutōta Keisarillisen Japanin laivaston hävittäjäpilottien ehdottomana eliittinä. Mutōta verrattiin keskiajan feodaalikauden miekkataistelijaan, Miyamoto Musashiin. Kaneyoshi tai Kinsuke Mutō syntyi Aichin prefektuurissa köyhään maanviljelystä harjoittavaan perheeseen.
Vuonna 1935 Kaneyoshi värväytyi laivastoon ja palveli lyhyen aikaa hävittäjä "Urakamilla". Pian hän oivalsi, että parhaat etenemisen mahdollisuudet löytyisivät sotilaspilottina toimiessa. Hänet hyväksyttiin lentäjäkoulutukseen, ja hän valmistui heinäkuussa 1936. Neljä ensimmäistä ilmataisteluvoittoaan Mutō saavutti Kiinan–Japanin sodassa. Hän pudotti Nankingin ja Hankoun yllä neuvostoliittolaisia Polikarpov I-16 "Rata" -hävittäjiä. Virallinen ansiopalkinto myönnettiin 30. huhtikuuta 1938.
Mutō sai kutsumanimen "Kin-Chin", joka tarkoittaa "pientä kultaista". 160 cm:n pituinen Kinsuke oli hyvän huumorinsa vuoksi pidetty lentäjätoveri. 12. lentorykmentin (Kokutai) jälkeen hän palveli 3. lentorykmentissä ja oli Hollannin Itä-Intian operaatiossa mukana. Malaijin sotaretki päättyi huhtikuussa 1942. Marraskuussa 1942 Mutō taisteli 252. lentorykmentissä Salomonsaarilla ja Uudessa-Guineassa. Niihin liittyvästä taistelutoimiin osallistumisesta hän sai huhtikuussa 1943 sotilasansiomerkin.
Mutō oli yksi lentäjistä, joille ensimmäisinä annettiin tietoisesti määräys syöksyä päin Yhdysvaltain laivoja. Varsinaisena tehtävänä oli saattaa vastaavan määräyksen saaneet torpedopommittajat. Vahvat hävittäjäpartiot torjuivat hyökkäyksen. Samaan tehtävään määrätyn Saburō Sakain kertoman mukaan Mutō teki itsenäisesti päätöksen palata, koska tehtävän suorittamiseen ei ollut mahdollisuutta. Kuten Sakai itse, Mutō teki eron voitonmahdollisuuden ja sokean perinteen noudattamisen välillä.
Viime ajat ennen kaatumistaan Mutō lensi Japanin kotisaarten ilmapuolustuksessa taistellessa. Hän lensi Kawanishi N1K "George" -konetyypillä, ja taisteli 343. Kokutaissa. Mutō tuli aiemmin taistelussa kaatuneen, 70:n ilmavoiton ässän Shōichi Sugitan tilalle. Mutō ylennettiin postuumisti aliluutnantiksi. Hänen saamistaan ilmavoitoista tulee tuskin koskaan täyttä lopullista varmuutta. Henry Sakaida esittää, että jotkin sotahistorioitsijat pitävät lukuna 28:aa ja jotkut taas 35:ttä.
Kaarina Maununtytär (romaani)
Kaarina Maununtytär on Mika Waltarin kirjoittaman historiallinen romaani vuodelta 1942. Kirjan on julkaissut WSOY. Se kertoo Ruotsin kuninkaan Eerik XIV:n puolisosta Kaarina Maununtyttärestä.
Teos on käännetty 13 kielelle.
Marie Curie: Elämä
Marie Curie: Elämä () on Susan Quinnin vuonna 1995 julkaisema Marie Curien elämäkerta. Teoksen on suomentanut Kimmo Pietiläinen ja julkaissut suomeksi Terra Cognita vuonna 2001.
Jyrki Lindström (koripalloilija)
Jyrki Mikael Lindström (s. 18. helmikuuta 1964) on suomalainen aktiiviuransa päättänyt koripalloilija, nykyinen kilpapurjehtija ja urheilumanageri.
Lindström on naimisissa ja hänellä on viisi lasta.
Kotkan Työväen Palloilijoiden kasvatti Lindström edusti urallaan Suomen pääsarjassa kasvattajaseuransa lisäksi Panttereita. Hän saavutti viisi SM-mitalia ja kolme Suomen cupin voittoa. Lindström pelasi kymmenen A-nuorten ja 13 B-nuorten maaottelua.Hän oli Suomen kaikkien aikojen parhaaseen arvokisasijoitukseen(EM 4. 1981) yltäneen joukkueen kapteeni ja pelinrakentaja. KTP:n riveissä hän voitti kaikkina juniorivuosinaan SM-mitalin, yhteensä neljä kultaa ja kolme hopeaa.
Lindström on toiminut KTP-Basketin puheenjohtajana vuodesta 2008. Hänet valittiin kaudella 2013–2014 Korisliigan vuoden koripallojohtajaksi. Helmikuussa 2016 KTP-Basketilla ilmoitettiin olevan talousvaikeuksia ja Lindströmin rahoittaneen KTP:n toimintaa runsaasti omalla varallisuudellaan niin, että hän oli henkilökohtaisesti lähes varaton. Hänen on onnistunut nostaa sekä KTP-Basket, että omat firmansa jaloilleen.
Lindström on myös yksi kaikkien aikojen menestyksekkäimmistä suomalaisista H-venepurjehtijoista. Hän on voittanut Pohjois-Euroopan liigan ja joko mestaruuden tai ollut mitaleilla kaikkien Pohjoismaiden mestaruuskilpailuissa. Hänellä on yhdeksän H-veneiden SM-kultaa tai luokkamestaruutta.
Hän on toiminut lähes kaksikymmentä vuotta Suomen H-veneliiton puheenjohtajana seitsemän vuotta kansainvälisen H-veneliiton IHA:n presidenttinä.
Lindström toimii tällä hetkellä purjehtija Tuula Tenkasen managerina.
Jyrki Lindström
Jyrki Lindström –nimisiä henkilöitä ovat:
Tuoksusauniot
Tuoksusauniot ("Matricaria") on asterikasvien heimoon kuuluva kasvisuku. Sukuun kuuluu maailmanlaajuisesti ainakin 7 lajia. Suvun lajimäärä vaihtelee eri lähteissä.
Peltosaunio eli saunakukka ("Tripleurospermum inodorum") luokitellaan nykyisen käsityksen mukaan peltosaunioiden ("Tripleurospermum") sukuun.
Algot Böstman
Frans Algot Böstman (s. 13. helmikuuta 1935 Helsingin mlk) on suomalainen näyttelijä.
Böstman kävi Svenska Teaternin oppilaskoulun 1952–1954 ja sai sitten kiinnityksen Svenskaniin. Hänen läpimurtonsa oli Daniel Hjortin nimirooli Josef Julius Wecksellin näytelmässä – sekä sen Svenska Teaternissa esitetyssä että Turun linnassa tallennetussa televisioversiossa 1962. Böstmanin muita merkittäviä rooleja ovat olleet Kalle Pihl Bengt Ahlforsin näytelmässä "Hårda tider", Vincent van Gogh Ernst Bruun Olsenin näytelmässä "Brevbäraren och van Gogh" sekä Shakespearen Macbeth.
Monien ruotsinkielisten televisio- ja elokuvaroolien ohella Böstman on näytellyt myös suomenkielisissä televisiosarjoissa "Kotikatu, Metsolat" ja "Hovimäki".
S/S Pehr Brahe
S/S Pehr Brahe oli suomalainen höyrylaiva jonka saksalainen sukellusvene upotti Rauman edustalla ensimmäisen maailmansodan aikana elokuun alussa 1916.
S/S Pehr Brahe rakennettiin 1864 Bergsunds Mekaniska Verkstadin telakalla Tukholmassa. Laivan ptuus oli 48,11 metriä, leveys 7,54 metriä ja syväys 4,40 metriä. Laivan vetoisuus oli 499 bruttorekisteritonnia ja siinä oli kaksi 50 hevosvoiman höyrykonetta.
Laivan tilaaja haaparantalainen "Bottniska Ångfartygsbolaget"-varustamo asetti "S/S Haparanda" nimen saaneen aluksen Tukholma–Haaparanta-linjalle. Vuonna 1876 laivan osti turkulainen "Pehr Brahe"-varustamo ja laivan uudeksi nimeksi tuli "S/S Pehr Brahe". Laiva alkoi liikennöidä Pohjanlahdelta Turun kautta Lyypekkiin. Laivan kansirakenteet uusittiin 1879 ja vuonna 1889 se sai uuden 444 hevosvoiman höyrykoneen ja uuden höyrykattilan. Vuodesta 1892 lähtien laiva oli Turku–Hanko–Lyypekki-linjalla.
Vuonna 1900 laivan osti turkulainen Ångfartygsaktiebolag Poseidon-varustamo ja se jatkoi samalla linjalla liikennöintiä. Laiva toi 2. toukokuuta 1900 Saksasta SUomen ensimmäisen henkilöauton Turkuun. Vuonna 1905 laivan omistajaksi tuli turkulainen " Transito-bolaget"-varustamo ja se jatkoi vuoteen 1908 saakka liikennöintiä Turun ja Saksan välillä yhdessä S/S Porthanin ja S/S Finlandin kanssa.
S/S Per Brahe kulki kesällä 1914 Helsinki–Kokkola–linjalla ja maailmansodan alettua se siirtyi liikennöimään Rauma–Gävle-linjaa yhdessä S/S Uleåborgin kanssa. Talvella 1915 laiva oli Turku–Tukhoma-reitllä muun ajan se liikennöi Rauman ja Gävlen välillä.
Saksalainen sukellusvene UB 36 upotti Raumalta Tukholmaan matkalla olleen S/S Per Brahen tykkitulella Rauman edustalla 2. elokuuta 1916. Laivan miehistö komennettiin pelastusveneisiin ennen upottamista ja paikalle myöhemmin tullut ruotsalainen höyrylaiva S/S Öland toi miehistön Raumalle. Upottamispaikka oli noin 15 meripeninkulmaa majakkalaiva Relandersgrundista lounaaseen.
Lähes samanniminen alus oli myöhemmin turkulaisen Ånfartygs Aktiebolaget Mariehamn-varustamon matkustajalaiva S/S Per Brahe. Tämä laiva oli rakennettu Kööpenhaminassa 1908. Laivan pituus oli 64 metriä ja leveys 10,1 metriä sekä suurin nopeus 15 solmua. Höyrykoneen teho oli 1 300 hevosvoimaa ja laivassa oli 92 matkustajavuodepaikkaa. Laiva liikennö Tanskassa "S/S Sverige" ja "S/S Niels Holst" nimisenä kunnes´se ostettiin 1936 Suomeen. Suomessa laiva liikennöi pääasiassa Turku–Maarianhamina–Tukholma-päivälinjalla vuosina 1937–1953. Sotavuosina laiva oli jonkin aikaa vuokrattuna Norjan rannikkoliikenteeseen ja vuonna 1944 se oli kuljettamassa suomalaisia joukkoja Tornion valtaukseen syksyllä 1944. Laiva oli sitten vuoteen 1947 saakka venäläisten käytössä asuntolaivana. Vuonna 1953 laiva myytiin Yhteisliikennevarustamolle joka myi sen edelleen 1954 romutettavaksi Ystadiin Ruotsiin.
Joonas Iisalo
Joonas Iisalo (s. 5. tammikuuta 1986 Berliini) on suomalainen koripallovalmentaja ja aktiiviuransa päättänyt koripalloilija.
Loviisalaisen Hokki Basketin kasvatti Iisalo edusti Kouvoja Suomen pääsarjassa kaudella 2002–2003, jolloin hän pelasi 19 ottelussa 0,1 pisteen ja 0,1 levypallon keskiarvoilla. Seuraavan kauden hän pelasi I-divisioonassa Kouvojen reservijoukkueessa 10,9 pisteen keskiarvolla. Iisalo pelasi viisi A-nuorten ja kaksi B-nuorten maaottelua.
Pelaajauransa jälkeen Iisalo on hankkinut useita valmentajatutkintoja ja kouluttautunut ammattimaiseksi koripallovalmentajaksi. Kaudella 2013–2014 hän työskenteli Loimaan Korikonkarien edustusjoukkueen apuvalmentajana. Iisalo tuomittiin kyseisellä kaudella yhden ottelun kilpailukieltoon epäasiallisesta kielenkäytöstä erotuomareita kohtaan. Kauden 2015–2016 hän valmensi I-divisioona A:ssa Forssan Koripoikia. Helmikuussa 2016 hän sopi siirtyvänsä 1+1-vuotisella sopimuksella Korisliigassa pelanneen Salon Vilppaan päävalmentajaksi.
Iisalon veli, maajoukkuekoripalloilija Tuomas Iisalo pelasi yli vuosikymmenen Suomen pääsarjassa ja on myös nykyisin koripallovalmentaja. Heidän isoisänsä Aulis Iisalo taisteli menestyksekkäästi talvisodassa ja jatkosodassa. Hänelle ehdotettiin ansioistaan Mannerheim-ristiä, mutta esitys ei mennyt läpi. Sen sijaan Aulis Iisalon veljet Pentti Iisalo ja Tauno Iisalo olivat Mannerheim-ristin ritareita.
Elämää metsässä
Elämää metsässä (, uudempi suomennos nimellä "Walden: elämää metsässä") on tunnetun transsendentalistin Henry David Thoreaun kirjoittama kirja, joka on julkaistu vuonna 1854. Se on kirjailijan pohdintaa yksinkertaisesta elämästä luonnollisessa ympäristössä.
Teos on osittain henkilökohtainen julistus itsenäisyydestä, sosiaalinen kokeilu, hengellinen löytöretki, satiiri ja omavaraisuuden ohjekirja. Kirja kertoo Thoreaun kokemuksista kahden vuoden, kahden kuukauden ja kahden päivän ajalta, jolloin hän asui mökissä lähellä Walden Pond -nimistä järveä Massachusettsissa. Mökki sijaitsi metsämaalla, jonka omisti Thoreaun ystävä ja mentori Ralph Waldo Emerson. Kirja puristaa kuluneen ajan yhteen kalenterivuoteen ja käyttää neljän vuodenajan kulumista ihmisen kehityksen vertauskuvana.
Luontoon upottautumisella Thoreau pyrki luomaan henkilökohtaisen itsetutkiskelun kautta objektiivisemman käsityksen yhteiskunnasta. Yksinkertainen elämä ja omavaraisuus olivat Thoreaun muita päämääriä, ja koko hanke sai innoitusta transsendentalismin filosofiasta, joka oli keskeinen teema Yhdysvaltojen romantiikan aikakaudella. Kuten Thoreau kirjassaan ilmaisee selvästi, mökki ei ollut erämaassa vaan kylän laitamilla, parin mailin (3 km) päässä perheen kotoa.
Baltian liiga 2013–2014
Baltian liigan kausi 2013–2014 oli sarjan kymmenes kausi. Sarjaan osallistui kolmeen alkulohkoon jaettuina 21 joukkuetta Virosta, Latviasta, Liettuasta, Kazakstanista, Ruotsista ja ensimmäistä kertaa Suomesta (Tampereen Pyrintö). Edellisvuoden mestarina kauteen lähti latvialainen BK Ventspils. Kausi alkoi 6. lokakuuta 2013 ja päättyi 13. huhtikuuta 2014. Kauden voitti ensimmäistä kertaa liettualainen KK Šiauliai, joka voitti loppuotteluissa saman maan KK Prienain. Pronssin voitti virolainen Tartu Ülikool/Rock ennen neljänneksi sijoittunutta Pyrintöä.
Pudotuspelit pelattiin kaksiosaisina, eli ottelupari pelasi kerran kotona ja kerran vieraissa.
Peltosauniot
Peltosauniot ("Tripleurospermum") on asterikasvien heimoon kuuluva kasvisuku. Sukuun kuuluu maailmanlaajuisesti 38 lajia.
Paanupyrstöorneero
Paanupyrstöorneero ("Synallaxis hypochondriaca") eli aiemmalta nimeltään paanupyrstökanastero on orneeroiden heimoon kuuluva varpuslintu.
Paanupyrstöorneeroa tavataan pienellä alueella Perussa. Lajin kannaksi on arvioitu 10 000–19 999 yksilöä. Se on luokiteltu vaarantuneeksi, koska sen levinneisyysalue on pieni, ja sitä uhkaa elinympäristöjen tuhoutuminen.
Viitaorneero
Viitaorneero ("Hellmayrea gularis") on orneeroiden heimoon kuuluva varpuslintu.
Viitaorneeroa tavataan Venezuelassa, Kolumbiassa, Ecuadorissa ja Perussa. Lajin kannankehitys on vakaa, ja se on luokiteltu elinvoimaiseksi.
ASTM International
ASTM International, tunnettu vuoteen 2001 asti nimellä American Society for Testing and Materials (ASTM), on kansainvälinen standardisoimisjärjestö, joka kehittää ja julkaisee vapaaehtoisia, yksimielisiä ja teknisiä standardeja. Standardit koskevat monenlaisia materiaaleja, tuotteita, järjestelmiä ja palveluita. Järjestön päämaja on West Conshohockenissa, Pennsylvaniassa, noin 8 km luoteeseen Philadelphiasta.
ASTM, joka perustettiin vuonna 1898 nimellä "American Section of the International Association for Testing and Materials", on vanhempi kuin muut BSI:n (1901), DIN:n (1917), ANSI:n (1918) ja AFNOR:n (1926) kaltaiset standardointiorganisaatiot.
Assamin piirikunnat
Assamin osavaltio Intiassa on jaettu 27 piirikuntaan.
M/T Josefina Thordén
M/T Josefina Thordén oli suomalainen vuonna 1931 rakennettu säiliölaiva, joka syttyi tuleen toukokuussa 1941 saksalaisten lentokoneiden pommitettua sitä Färsaarten pohjoispuolella.
"Josefina Thordén" oli rakennettu 1931 Göteborgissa Eriksbergs Mekaniska Verkstadin telakalla. Laivan pituus oli 128,82 metriä, leveys 16,78 metriä ja syväys 8,17 metriä. Laivan vetoisuus oli 9 830 tonnia kuolluttapainoa, ja siinä oli kaksi 1 400 hevosvoiman dieselmoottoria.
Gustaf Thordenin omistaman helsinkiläisen Rederiaktiebolaget Suomi-Tanker -varustamon tilaama M/T "Josefina Thordén" oli Suomen ensimmäinen valtamerikelpoinen säiliölaiva.
"Josefina Thordén" lähti 28. huhtikuuta 1941 Galvestonista Texasista kohti Petsamon Liinahamaria 9 765 tonnin bensiini- ja petroolilastissa. Kun laiva oli 19. toukokuuta 1941 Färsaarten pohjoispuolella, se syttyi tuleen saksalaisen lentokoneen pommituksessa. Kone tulitti myös pelastusveneisiin siirtynyttä laivan miehistöä, joista 15 kuoli. Englantilainen troolari "Northern Chief" pelasti henkiin jääneet 18 miehistön jäsentä, joista useat olivat saaneet pahoja palovammoja.
"Josefina Thordén" oli saanut kulkuluvat molemmilta sodan osapuolilta, ja laivan kylkiin ja kannelle oli maalattu suurikokoiset Suomen siniristiliput kansallisuuden osoittamiseksi. Suomessa tapauksen uutisoinnista vältettiin mainitsemasta pommittaneen lentokoneen kansallisuutta, koska ei haluttu ärsyttää Saksaa.
Palanut laiva jäi pinnalle, ja se hinattiin brittien hallitsemille Färsaarille Tórshavniin ja sitten korjattavaksi Newcastle-on-Tyneen. Korjattu laiva oli sitten englantilaisten käytössä, kunnes se ajoi miinaan 6. huhtikuuta 1943 Thamesjoen suulla ja katkesi kahtia. Tällöin 15 laivan englantilaisen miehistön jäsentä kuoli.
"Josefina Thordénin" pommituksessa vuonna 1941 menehtyneen laivan päällikön merikapteeni John Sanfrid Södermanin poika on kansanedustaja ja ministeri Jacob Söderman.
Suomen valtio pystytti vuonna 1982 Färsaarten Tórshavnissa sijaitsevalle hautausmaalle muistomerkin vuoden 1941 alkupuolella Färsaarten lähivesillä saksalaishyökkäyksissä kuolleille 17 suomalaiselle merimiehelle.
"Josefina Thordénin" 15 merimiehen lisäksi yksi miehistön jäsen kuoli loviisalaisen S/S "Kastelholmin" upottua saksalaisen torpedon osumasta 3. kesäkuuta 1941 ja maarianhaminalaisen rahtilaivan S/S "Fenixin" kapteeni kuoli saksalaisten pommitettua laivaa 9. kesäkuuta 1941.
Uinnin pitkän radan Euroopan-mestaruuskilpailut 1974
Uinnin pitkän radan Euroopan-mestaruuskilpailut järjestettiin vuonna 1974 13. kertaa. Kilpailut pidettiin Itävallan Wienissä 18.–25. elokuuta ja taitouinti Alankomaiden Amsterdamissa 8.–10. elokuuta. Kilpailujen järjestäjänä toimi Euroopan uimaliitto LEN. Kilpailulajeina olivat uinti, uimahypyt, taitouinti ja miesten vesipallo.
Baksan piirikunta
Baksan piirikunta (, ) on yksi Intian Assamin osavaltion 27 piirikunnasta. Piirikunta rajautuu pohjoisesta Bhutaniin, idästä Udalgurin piirikuntaan, lännestä Chirangin piirikuntaan ja etelästä Barpetan, Nalbarin ja Kamrupin piirikuntiin.
Barpetan piirikunta
Barpetan piirikunta (, ) on yksi Intian Assamin osavaltion 27 piirikunnasta. Piirikunta rajautuu pohjoisesta Baksan ja Chirangin piirikuntiin, lännestä Bongaigaonin piirikuntaan, etelästä Goalparan ja Kamrupin piirikuntiin ja idästä Nalbarin piirikuntaan.
Bongaigaonin piirikunta
Bongaigaonin piirikunta (, ) on yksi Intian Assamin osavaltion 27 piirikunnasta. Piirikunta rajautuu pohjoisesta Chirangin piirikuntaan, lännestä Dhubrin piirikuntaan, etelästä Goalparan piirikuntaan ja idästä Barpetan piirikuntaan.
Cacharin piirikunta
Cacharin piirikunta (, ) on yksi Intian Assamin osavaltion 27 piirikunnasta. Piirikunta rajautuu pohjoisesta Dima Hasaon piirikuntaan, idästä Manipuriin, etelästä Mizoramiin ja lännestä Karbi Anglongin ja Hailakandin piirikuntiin ja Bangladeshiin.
Chirangin piirikunta
Chirangin piirikunta (, ) on yksi Intian Assamin osavaltion 27 piirikunnasta. Piirikunta rajautuu pohjoisesta Bhutaniin, lännestä Kokrajharin piirikuntaan, etelästä Bongaigaonin piirikuntaan ja idästä Baksan ja Barpetan piirikuntiin.
Darrangin piirikunta
Darrangin piirikunta (, ) on yksi Intian Assamin osavaltion 27 piirikunnasta. Piirikunta rajautuu pohjoisesta Udalgurin piirikuntaan, lännestä Kamrupin piirikuntaan, idästä Sonitpurin piirikuntaan ja etelästä Morigaonin ja Kamrupin kaupunkialueen piirikuntiin.
Dhemajin piirikunta
Dhemajin piirikunta (, ) on yksi Intian Assamin osavaltion 27 piirikunnasta. Piirikunta rajautuu pohjoisesta Arunachal Pradeshiin, lännestä Lakhimpurin piirikuntaan ja kaakosta Tinsukian ja Dibrugarhin piirikuntiin.
Dhubrin piirikunta
Dhubrin piirikunta (, ) on yksi Intian Assamin osavaltion 27 piirikunnasta. Piirikunta rajautuu lännestä Länsi-Bengaliin ja Bangladeshiin, etelästä Meghalayaan, pohjoisesta Kokrajharin piirikuntaan ja idästä Bongaigaonin ja Goalparan piirikuntiin.
Dibrugarhin piirikunta
Dibrugarhin piirikunta (, ) on yksi Intian Assamin osavaltion 27 piirikunnasta. Piirikunta rajautuu pohjoisesta Dhemajin piirikuntaan, idästä Tinsukian piirikuntaan ja Arunachal Pradeshiin, etelästä Sivasagarin piirikuntaan ja lännestä Lakhimpurin ja Jorhatin piirikuntiin.
Dima Hasaon piirikunta
Dima Hasaon piirikunta (, ) on yksi Intian Assamin osavaltion 27 piirikunnasta. Piirikunta rajautuu pohjoisesta Karbi Anglongin ja Nagaonin piirikuntiin, etelästä Cacharin piirikuntaan, lännestä Meghalayaan ja idästä Nagalandiin ja Manipuriin.
Goalparan piirikunta
Goalparan piirikunta (, ) on yksi Intian Assamin osavaltion 27 piirikunnasta. Piirikunta rajautuu lännestä Dhubrin piirikuntaan, pohjoisesta Bongaigaonin ja Barpetan piirikuntiin, idästä Kamrupin piirikuntaan ja etelästä Meghalayaan.
Golaghatin piirikunta
Golaghatin piirikunta (, ) on yksi Intian Assamin osavaltion 27 piirikunnasta. Piirikunta rajautuu lännestä Nagaonin ja Karbi Anglongin piirikuntiin, pohjoisesta Sonitpurin, Lakhimpurin ja Jorhatin piirikuntiin ja idästä Nagalandiin.
Hailakandin piirikunta
Hailakandin piirikunta (, ) on yksi Intian Assamin osavaltion 27 piirikunnasta. Piirikunta rajautuu lännestä Karimganjin piirikuntaan, koillisesta Cacharin piirikuntaan ja kaakosta Mizoramiin.
Jorhatin piirikunta
Jorhatin piirikunta (, ) on yksi Intian Assamin osavaltion 27 piirikunnasta. Piirikunta rajautuu koillisesta Sivasagarin piirikuntaan, kaakosta Nagalandiin, lounaasta Golaghatin piirikuntaan ja luoteesta Lakhimpurin piirikuntaan.
Kamrupin piirikunta
Kamrupin piirikunta (, ) on yksi Intian Assamin osavaltion 27 piirikunnasta. Piirikunta rajautuu etelästä Meghalayaan, lännestä Goalparan piirikuntaan, pohjoisesta Baksan, Barpetan ja Nalbarin piirikuntiin ja idästä Darrangin ja Kamrupin kaupunkialueen piirikuntiin.
Kamrupin kaupunkialueen piirikunta
Kamrupin kaupunkialueen piirikunta (, ) on yksi Intian Assamin osavaltion 27 piirikunnasta. Piirikunta rajautuu pohjoisesta Kamrupin, Darrangin ja Morigaonin piirikuntiin ja etelästä Meghalayaan.
Karbi Anglongin piirikunta
Karbi Anglongin piirikunta (, ) on yksi Intian Assamin osavaltion 27 piirikunnasta. Piirikunta rajautuu pohjoisesta Morigaonin, Nagaonin ja Golaghatin piirikuntiin, lännestä Meghalayaan, etelästä Dima Hasaon piirikuntaan ja idästä Golaghatin piirikuntaan ja Nagalandiin. Nagaonin piirikunta jakaa Karbi Anglongin keskeltä kahteen erilliseen osaan.
Karimganjin piirikunta
Karimganjin piirikunta (, ) on yksi Intian Assamin osavaltion 27 piirikunnasta. Piirikunta rajautuu idästä Hailakandin piirikuntaan, pohjoisesta Cacharin piirikuntaan, lännestä Bangladeshiin ja Tripuraan ja etelästä Mizoramiin.
Kokrajharin piirikunta
Kokrajharin piirikunta (, ) on yksi Intian Assamin osavaltion 27 piirikunnasta. Piirikunta rajautuu pohjoisesta Bhutaniin, lännestä Länsi-Bengaliin, etelästä Dhubrin piirikuntaan ja idästä Chirangin piirikuntaan.
Lakhimpurin piirikunta
Lakhimpurin piirikunta (, ) on yksi Intian Assamin osavaltion 27 piirikunnasta. Piirikunta rajautuu pohjoisesta Arunachal Pradeshiin, idästä Dhemajin ja Dibrugarhin piirikuntiin, etelästä Jorhatin ja Golaghatin piirikuntiin ja lännestä Sonitpurin piirikuntaan.
Morigaonin piirikunta
Morigaonin piirikunta (, ) on yksi Intian Assamin osavaltion 27 piirikunnasta. Piirikunta rajautuu pohjoisesta Darrangin ja Sonitpurin piirikuntiin, idästä Nagaonin piirikuntaan ja etelästä Kamrupin kaupunkialueen ja Karbi Anglongin piirikuntiin.
Nagaonin piirikunta
Nagaonin piirikunta (, ) on yksi Intian Assamin osavaltion 27 piirikunnasta. Piirikunta rajautuu pohjoisesta Sonitpurin piirikuntaan, lännestä Morigaonin ja Karbi Anglongin piirikuntiin, idästä Golaghatin ja Karbi Anglongin piirikuntiin ja etelästä Dima Hasaon piirikuntaan.
Nalbarin piirikunta
Nalbarin piirikunta (, ) on yksi Intian Assamin osavaltion 27 piirikunnasta. Piirikunta rajautuu pohjoisesta Baksan piirikuntaan, lännestä Barpetan piirikuntaan ja kaakosta Kamrupin piirikuntaan.
Sivasagarin piirikunta
Sivasagarin piirikunta (, ) on yksi Intian Assamin osavaltion 27 piirikunnasta. Piirikunta rajautuu pohjoisesta Dibrugarhin piirikuntaan, lännestä Jorhatin piirikuntaan ja kaakosta Nagalandiin ja Arunachal Pradeshiin.
Sonitpurin piirikunta
Sonitpurin piirikunta (, ) on yksi Intian Assamin osavaltion 27 piirikunnasta. Piirikunta rajautuu pohjoisesta Arunachal Pradeshiin, idästä Lakhimpurin piirikuntaan, lännestä Udalgurin ja Darrangin piirikuntiin ja etelästä Nagaonin ja Golaghatin piirikuntiin.
Tinsukian piirikunta
Tinsukian piirikunta (, ) on yksi Intian Assamin osavaltion 27 piirikunnasta. Piirikunta rajautuu lännestä Dhemajin ja Dibrugarhin piirikuntiin ja pohjoisesta, idästä ja etelästä Arunachal Pradeshiin.
Udalgurin piirikunta
Udalgurin piirikunta (, ) on yksi Intian Assamin osavaltion 27 piirikunnasta. Piirikunta rajautuu lännestä Baksan piirikuntaan, etelästä Darrangin piirikuntaan, idästä Sonitpurin piirikuntaan ja pohjoisesta Bhutaniin ja Arunachal Pradeshiin.
Leon Huff
Leon Huff –nimisiä henkilöitä ovat:
Tripuran piirikunnat
Tripuran osavaltio Intiassa on jaettu kahdeksaan piirikuntaan. Piirikuntien pääkaupungit on mainittu suluissa.
Dhalain piirikunta
Dhalain piirikunta (, ) on yksi Intian Tripuran osavaltion kahdeksasta piirikunnasta. Piirikunnassa oli vuoden 2011 väestönlaskennassa 378 230 asukasta.
Leimahduspiste (kirja)
Leimahduspiste () on Malcolm Gladwellin ensimmäinen teos. Ajatus-kustantamo julkaisi sen Heidi Hammarstenin suomentamana vuonna 2007. Alkuperäisteoksen julkaisi vuonna 2000 Little Brown.
Gladwell määrittelee leimahduspisteen "kriittiseksi massaksi, kynnykseksi, kiehumispisteeksi". Gladwell pyrkii kirjassa selittämään ja kuvaamaan "salaperäisiä" sosiologisia muutoksia, jotka värittävät jokapäiväistä elämää. Hän toteaa, että "ajatukset, tuotteet, viestit ja käyttäytymismallit leviävät aivan kuten virukset". Kirjassa annettuihin esimerkkeihin tämänkaltaisista muutoksista kuuluu Hush Puppies -kenkien suosion (ja siten myynnin) nousu 1990-luvun puolivälissä ja rikollisuuden määrän jyrkkä lasku New Yorkissa vuoden 1990 jälkeen. Kyseisen sosiologisen käsitteen suomenkielinen vastine on "keikahduspiste".
Etelä-Tripuran piirikunta
Etelä-Tripuran piirikunta (, ) on yksi Intian Tripuran osavaltion kahdeksasta piirikunnasta. Gomatin piirikunta erotettiin Etelä-Tripurasta omaksi piirikunnakseen tammikuussa 2012.
Gomatin piirikunta
Gomatin piirikunta (, ) on yksi Intian Tripuran osavaltion kahdeksasta piirikunnasta. Gomati erotettiin Etelä-Tripuran piirikunnasta omaksi piirikunnakseen tammikuussa 2012.
Khowain piirikunta
Khowain piirikunta (, ) on yksi Intian Tripuran osavaltion kahdeksasta piirikunnasta. Khowai erotettiin Länsi-Tripuran piirikunnasta omaksi piirikunnakseen tammikuussa 2012.
Länsi-Tripuran piirikunta
Länsi-Tripuran piirikunta (, ) on yksi Intian Tripuran osavaltion kahdeksasta piirikunnasta. Osavaltion pääkaupunki Agartala sijaitsee Länsi-Tripuran piirikunnassa ja toimii myös piirikunnan hallinnollisena keskuksena.
Länsi-Tripura piti ennen sisällään myös Khowain ja Sipahijalan piirikunnat, jotka erotettiin omiksi piirikunnikseen tammikuussa 2012.
Pohjois-Tripuran piirikunta
Pohjois-Tripuran piirikunta (, ) on yksi Intian Tripuran osavaltion kahdeksasta piirikunnasta. Unakotin piirikunta erotettiin Pohjois-Tripurasta omaksi piirikunnakseen tammikuussa 2012.
Sipahijalan piirikunta
Sipahijalan piirikunta (, ) on yksi Intian Tripuran osavaltion kahdeksasta piirikunnasta. Sipahijala erotettiin Länsi-Tripuran piirikunnasta omaksi piirikunnakseen tammikuussa 2012.
Unakotin piirikunta
Unakotin piirikunta (, ) on yksi Intian Tripuran osavaltion kahdeksasta piirikunnasta. Unakoti erotettiin Pohjois-Tripuran piirikunnasta omaksi piirikunnakseen tammikuussa 2012.
Uttarakhandin piirikunnat
Uttarakhandin osavaltio Intiassa on jaettu 13 piirikuntaan.
Almoran piirikunta
Almoran piirikunta (, ) on yksi Intian Uttarakhandin osavaltion 13 piirikunnasta. Piirikunta rajautuu pohjoisesta Chamolin ja Bageshwarin piirikuntiin, idästä Pithoragarhin ja Champawatin piirikuntiin, etelästä Nainitalin piirikuntaan ja lännestä Pauri Garhwalin piirikuntaan.
Bageshwarin piirikunta
Bageshwarin piirikunta (, ) on yksi Intian Uttarakhandin osavaltion 13 piirikunnasta. Piirikunta rajautuu pohjoisesta Chamolin piirikuntaan, idästä Pithoragarhin piirikuntaan ja etelästä Almoran piirikuntaan.
Chamolin piirikunta
Chamolin piirikunta (, ) on yksi Intian Uttarakhandin osavaltion 13 piirikunnasta. Piirikunta rajautuu lännestä Uttarkashin, Rudraprayagin ja Pauri Garhwalin piirikuntiin, etelästä Almoran ja Bageshwarin piirikuntiin, idästä Pithoragarhin piirikuntaan ja pohjoisesta Kiinaan.
Champawatin piirikunta
Champawatin piirikunta (, ) on yksi Intian Uttarakhandin osavaltion 13 piirikunnasta. Piirikunta rajautuu pohjoisesta Pithoragarhin ja Almoran piirikuntiin, lännestä Nainitalin piirikuntaan, etelästä Udham Singh Nagarin piirikuntaan ja idästä Nepaliin.
Dehradunin piirikunta
Dehradunin piirikunta (, ) on yksi Intian Uttarakhandin osavaltion 13 piirikunnasta. Piirikunta rajautuu lännestä Himachal Pradeshiin, pohjoisesta Uttarkashin piirikuntaan, idästä Tehri Garhwalin ja Pauri Garhwalin piirikuntiin ja etelästä Haridwarin piirikuntaan ja Uttar Pradeshiin.
Haridwarin piirikunta
Haridwarin piirikunta (, ) on yksi Intian Uttarakhandin osavaltion 13 piirikunnasta. Piirikunta rajautuu etelästä ja lännestä Uttar Pradeshiin ja koillisesta Dehradunin ja Pauri Garhwalin piirikuntiin.
Nainitalin piirikunta
Nainitalin piirikunta (, ) on yksi Intian Uttarakhandin osavaltion 13 piirikunnasta. Piirikunta rajautuu pohjoisesta Pauri Garhwalin ja Almoran piirikuntiin, idästä Champawatin piirikuntaan ja etelästä Udham Singh Nagarin piirikuntaan.
Pauri Garhwalin piirikunta
Pauri Garhwalin piirikunta (, ) on yksi Intian Uttarakhandin osavaltion 13 piirikunnasta. Piirikunta rajautuu lännestä Haridwarin piirikuntaan, pohjoisesta Dehradunin, Tehri Garhwalin, Rudraprayagin ja Chamolin piirikuntiin, idästä Almoran ja Nainitalin piirikuntiin ja etelästä Uttar Pradeshiin.
Pithoragarhin piirikunta
Pithoragarhin piirikunta (, ) on yksi Intian Uttarakhandin osavaltion 13 piirikunnasta. Piirikunta rajautuu pohjoisesta Kiinaan, idästä Nepaliin, etelästä Almoran ja Champawatin piirikuntiin ja lännestä Chamolin ja Bageshwarin piirikuntiin.
Rudraprayagin piirikunta
Rudraprayagin piirikunta (, ) on yksi Intian Uttarakhandin osavaltion 13 piirikunnasta. Piirikunta rajautuu pohjoisesta Uttarkashin piirikuntaan, idästä Chamolin piirikuntaan, etelästä Pauri Garhwalin piirikuntaan ja lännestä Tehri Garhwalin piirikuntaan.
Tehri Garhwalin piirikunta
Tehri Garhwalin piirikunta (, ) on yksi Intian Uttarakhandin osavaltion 13 piirikunnasta. Piirikunta rajautuu pohjoisesta Uttarkashin piirikuntaan, idästä Rudraprayagin piirikuntaan, etelästä Pauri Garhwalin piirikuntaan ja lännestä Dehradunin piirikuntaan.
Udham Singh Nagarin piirikunta
Udham Singh Nagarin piirikunta (, ) on yksi Intian Uttarakhandin osavaltion 13 piirikunnasta. Piirikunta rajautuu etelästä Uttar Pradeshiin ja pohjoisesta Nainitalin ja Champawatin piirikuntiin.
Uttarkashin piirikunta
Uttarkashin piirikunta (, ) on yksi Intian Uttarakhandin osavaltion 13 piirikunnasta. Piirikunta rajautuu pohjoisesta Himachal Pradeshiin ja Kiinaan, idästä Chamolin piirikuntaan ja etelästä Dehradunin, Tehri Garhwalin ja Rudraprayagin piirikuntiin.
Frank Shipway
Frank Edwin Shipway (9. heinäkuuta 1935 Birmingham, Yhdistynyt kuningaskunta – 6. elokuuta 2014 Wiltshire, Yhdistynyt kuningaskunta) oli brittiläinen kapellimestari. Hän johti myös useita suomalaisia orkestereita, muun muassa Lahdessa, ja hänen oli tarkoitus pitää konsertti Kuopiossa syksyllä 2014. Hän johti muun muassa Philharmonia Orchestraa ja Italian valtion sinfoniaorkesteria. Hän piti mestariluokkia ja toimi tuomarina kapellimestarikilpailuissa.
Shipway kuoli 79-vuotiaana auto-onnettomuudessa.
Collingwood (Ontario)
Collingwood on kaupunki Ontarion provinssissa Kanadassa. Se perustettiin vuonna 1858. Vuonna 2011 kaupungissa oli noin 19 000 asukasta.
Pimeliinihappo
Pimeliinihappo eli heptaanidihappo (CHO) on dikarboksyylihappoihin kuuluva orgaaninen yhdiste. Yhdistettä käytetään polymeeriteollisuudessa polyesterien ja polyamidien valmistuksessa.
Pimeliinihappo on huoneenlämpötilassa valkoista kiteistä ainetta. Yhdiste liukenee kohtalaisesti veteen ja myös orgaanisiin liuottimiin kuten etanoliin, dietyylieetteriin ja kuumaan bentseeniin. Muiden karboksyylihappojen tavoin aineen vesiliuos on heikko happo. Kuumennettaessa pimeliinihappoa noin 300 °C lämpötilaan se helposti dekarboksyloituu ja syklisoituu sykloheksanoniksi..
Pimeliinihappoa saadaan yhdessä monien muiden dikarboksyylihappojen kanssa hapettamalla rasvoja ja rasvahappoja kuten palmitiinihappoa. Selektiivisesti yhdistettä voidaan syntetisoida hapettamalla sykloheptanonia dityppitetraoksidin avulla , hapettamalla 1,7-heptaanidiolia, kondensoimalla sykloheksanonia dietyylioksalaatin kanssa ja dekarboksyloimalla ja hydrolysoimalla muodostunut tuote emäksisissä olosuhteissa, hydrolysoimalla pimelonitriiliä tai pelkistämällä salisyylihappo natriumin avulla ja hydrolysoimalla muodostuva tetrahydrosalisyylihappo.
Pimeliinihappoa voidaan käyttää polyestereiden ja polyamidien valmistuksessa. Esimerkiksi Nylon-5,7:ää valmistetaan pimeliinihapon ja kadaveriinin välisellä reaktiolla. Pimeliinihappoa voidaan käyttää myös lääke- ja aromiaineiden valmistuksessa.